華頂博信

華頂博信，前日本皇室成員，華頂家當主，老豆係伏見宮博恭王，同時係海軍軍人同埋貴族院議員，最高階位係海軍勲一等大佐。響未皇籍脫離之前，尊稱伏見宮博信王。

經歷 
博信係響1905年出世，老豆係博恭，有兩個大佬。響1925年入讀海軍兵學校，同年做咗海軍少尉候補生同埋「磐手」成員之一，響1926年12月升上做海軍少尉同埋畀人派去做山城號戰艦船員之一，後嚟響1939年畢業。

響1926年，博信王獲頒勲一等旭日桐花大綬章，響同年12月皇籍脫離，改封為侯爵，列入華族，唔再係皇室成員。同時，佢繼承華頂宮當主一位，接替因腦膜炎而過身嘅二佬博忠王，佢仲改名叫華頂博信。同月13號，華頂博信同閑院宮載仁親王第五個女華子女王結婚。

1932年，就任愛宕號重巡洋艦分隊長，之後分別做曙水雷長、漣水雷長同埋軍令部員。響1935年，佢以候爵嘅身份做貴族院議員。

響1939年，佢擔任海軍大學校教官，響1945年畀人調去海軍水雷學校做教官，同月升上做中佐。同年9月升上做大佐，同年11月畀人調去予備役。

1946年，老豆博恭過身，同年4月博信佢辭任貴族院議員。響1951年，博信正式同華子離婚，係日本皇室第一個離婚嘅人。呢件事響日本引起好大騷動，同時影響埋華子嘅大佬春仁。響1953年，博信同早川ルース壽美子再婚。

響1970年博信過身，終年六十五歲。死後由大仔華頂博道繼任當主一位，不過呢個時候華頂宮已經唔係皇室宮家，只係一個虛銜，所以博信係華頂宮最後一任實際當主。

屋企 
第一任老婆：華子女王

第二任老婆：早川ルース壽美子

大仔：華頂博道
 孫：華頂尚隆
 細仔：伏見博孝
女：松岡治子

拎 

有份參加二戰嘅日本皇室成員
日本軍人
日本政治人
第二次世界大戰人物